આ આસન તણાવ અને ચિંતા દૂર કરવા માટે અસરકારક છે. આ આસનથી પેટનાં અવયવોને મસાજ પણ મળે છે અને પાચનપ્રણાલિ સરળ રીતે ચાલે તે માટે મદદરૂપ બને છે. શશાંક આસન કઈ રીતે કરશો? કે કરાવશો? વજ્રાસનમાં બેસો. તમારા હાથ તમારા સાથળ પર રાખો. તમારા બંને હાથ ઉપર ઉઠાવો. હથેળી માથા સામે હોવી જોઈએ. હાથ ખભા સાથે એક રેખામાં હોવા જોઈએ. ધીમે ધીમે વાંકા વળો અને હાથને આગળ લાવો ત્યાં સુધી જ્યાં સુધી હાથ, હથેળી અને કપાળ જમીનને સ્પર્શે નહીં. તમારા હાથ ઉપર ઉઠાવતી વખતે શ્વાસ અંદર લો (પૂરકની ક્રિયા) અને જ્યારે તમે આગળ ઝુકો ત્યારે શ્વાસ બહાર કાઢો (કુંભકની ક્રિયા). તમારું કપાળ અને હાથને જમીન પર રાખો. યાદ રાખો તમને જ્યાં સુધી સુવિધાજનક લાગે ત્યાં સુધી જ આ સ્થિતિમાં રહો. ધીમેધી શ્વાસ લો અને પાછા મૂળ સ્થિતિમાં આવી જાવ.